Erling Moe (politiker)

Erling Moe (født 1958) er en norsk politiker (V) som fra 26. oktober 2023 er varaordfører i Trondheim kommune.

 Biografi 
Han har vært leder av Unge Venstre 1983–1985 og arbeidet flere år i Venstres sentrale partiapparat. Moe var Venstres førstekandidat i Sør-Trøndelag ved stortingsvalgene i 1985 og 1989, men partiet ble stående utenfor Stortinget. Etter valget i 1989 ble Moe ansatt som gruppesekretær for Anders Aune, som representerte Framtid for Finnmark.

Moe var medlem av Sør-Trøndelag fylkesting fra 1995 til 2003, medlem av fylkesutvalget fra 1995 til 1999 og førstekandidat ved stortingsvalget i 2001.

Moe var kommunikasjonsdirektør i Domstoladministrasjonen i Trondheim fra 2002 til 2017, da Jon Gunnes ble innvalgt på Stortinget, og Moe rykket opp som kommunalråd og leder i Venstres bystyregruppe. I 2023 ble han varaordfører og fortsatte etter innføringen av byparlamentarismen.

Moe er cand.philol. med hovedfag i historie fra Universitetet i Oslo. Han har vært rektor ved Torshus folkehøgskole, lektor ved Ringve videregående skole og lektor og senere rektor ved Sonans privatgymnas i Trondheim.

 Referanser 

Kategori:Lokalpolitikere i Trondheim
Kategori:Venstre-politikere i Sør-Trøndelag
Kategori:Unge Venstres ledelse
Kategori:Norske skoleledere
Kategori:Norske lektorer
Kategori:Norske embets- og tjenestemenn
Kategori:Personer fra Hemne kommune